CELEX: 62008TN0150
Language: el
Date: 2008-04-21 00:00:00
Title: Υπόθεση T-150/08: Προσφυγή της 21ης Απριλίου 2008 — REWE-Zentral κατά ΓΕΕΑ — Aldi Einkauf (Clina)

21.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 158/20
            
         Προσφυγή της 21ης Απριλίου 2008 — REWE-Zentral κατά ΓΕΕΑ — Aldi Einkauf (Clina)
   (Υπόθεση T-150/08)
   (2008/C 158/33)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: REWE-Zentral AG (Κολωνία, Γερμανία) (εκπρόσωπος: M. Kinkeldey, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Aldi Einkauf GmbH & Co. OHG (Essen, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση R 1484/2006-4 του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 15ης Φεβρουαρίου 2008,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «Clina» για προϊόντα των κλάσεων 3 και 21 (αίτηση υπ' αριθ. 3 921 079).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Aldi Einkauf GmbH & Co. OHG.
   
      Αντιταχθέν δικαίωμα επί σήματος ή σημείου: Το λεκτικό σήμα «CLINAIR» για προϊόντα των κλάσεων 3 και 5 (κοινοτικό σήμα 1 769 850).
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της αιτήσεως καταχωρίσεως του σήματος.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 (1), καθόσον δεν υφίσταται κίνδυνος συγχύσεως των οικείων σημάτων.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).